139 
PP-98	(HATÁLYON KÍVÜL HELYEZVE)	
140
PP-02	2	Az Alapokmány 14. cikkében megszabott feladatokon túlmenően a Testület:

1)	megtárgyalja a Rádiótávközlési Iroda igazgatójától kapott, a káros zavarok kutatásairól szóló jelentéseket, amely kutatásokat egy vagy több érdekelt igazgatás kérésére végeztek el, és megfogalmazza ezekre vonatkozó ajánlásait;	
		2)	a Rádiótávközlési Irodáktól függetlenül, egy vagy több érdekelt igazgatás kérésére elbírálja a Rádiótávközlési Iroda által a frekvencia kijelölésével kapcsolatban meghozott döntések elleni fellebbezéseket.	
141
PP-02	3	A Testület tagjai tanácsadói minőségben részt vesznek a rádiótávközlési értekezleteken. Ebben az esetben ezen értekezleteken nem nemzeti küldöttségeik tagjaként vesznek részt.	
141A
PP-02	3 bis)	A Testület két tagja, akiket a Testület jelöl ki, tanácsadói minőségben részt vesz a Meghatalmazottak Értekezletein és a rádiótávközlési közgyűléseken. Ezekben az esetekben a Testület által kijelölt két tag ezen értekezleteken vagy közgyűléseken nem nemzeti küldöttsége tagjaként vesz részt.	
142	4	Az Egyesület a testületi tagoknak csak azon utazási, létfenntartási és biztosítási költségeit viseli, amelyek az Egyesület részére végzett feladataik ellátása során merültek fel.	
142A
PP-02	4 bis)	A Testület tagjai akkor, amikor az Egyesület számára az Alapokmányban és az Egyezményben meghatározott feladataikat látják el, vagy amikor az Egyesület javára végzett küldetést teljesítik, olyan funkcionális előjogokat és mentességeket élveznek, amelyek megfelelnek azoknak, amelyeket mindegyik Tagállam biztosít az Egyesület választott tisztségviselője részére, az egyes Tagállamok nemzeti jogalkotásának vagy az egyes Tagállamokban alkalmazandó más jogszabályok vonatkozó rendelkezéseinek megfelelően. E funkcionális előjogokat és mentességeket az Egyesület céljaira és nem személyes előnyök céljából kell biztosítani a Testület tagjai részére. Az Egyesület visszavonhatja és köteles visszavonni a Testület tagja részére biztosított mentességet, ha úgy véli, hogy ez a mentesség akadályozza a rendes igazságszolgáltatást, és visszavonása nem sérti az Egyesület érdekeit.	
143	5	A Testület munkamódszerei a következők:	
144		1)	A Testület tagjai maguk közül elnököt és alelnököt választanak egyéves időtartamra. Ezt követően az alelnök követi az elnököt minden évben, és új alelnököt kell választani. Az elnök és az alelnök távollétében a Testület arra az alkalomra ideiglenes elnököt választ tagjai sorából. 	
145
PP-02		2)	A Testület általában maximum négy ülést tart évente, maximum öt napig terjedő időtartamban, általában az Egyesület székhelyén, amelyen tagjai legalább kétharmadának jelen kell lennie, és feladatait a modern távközlő eszközök igénybevételével láthatja el. Ha azonban a Testület a megtárgyalandó ügyektől függően szükségesnek tartja, megnövelheti üléseinek számát. Az ülések kivételesen kétheti időtartamig terjedhetnek.	
146		3)	A Testület arra törekszik, hogy döntéseit egyhangúlag hozza meg. Amennyiben ez a törekvés nem hoz eredményt, a döntés csak akkor érvényes, ha a Testület tagjainak legalább kétharmada mellette szavaz. A Testület minden tagja egy szavazattal rendelkezik; a meghatalmazott útján való szavazás nem megengedett.	
147		4)	A Testület meghozhatja azokat a belső intézkedéseket, amelyeket szükségesnek tart az Alapokmány, a jelen Egyezmény és a Rádiószabályzat rendelkezéseinek megfelelően. Ezen intézkedéseket a Testület Eljárási Szabályainak részeként kell közzétenni.